**Melding om fisket uke 28/2025**

Rapporten skrevet mandag 14.07.2025 av Ann-Rita Thoresen og Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 28 i 2025, dvs. 7. - 13. juli 2025.

Det er seien som står for størst kvantum og verdi når det gjelder kystflåtens aktivitet, og notfisket med et kvantum på nær 2.200 tonn gjør mest av seg. Deltakelsen er ikke all verden, med bare 14 båter som leverte nevnte kvantum til 5 kjøpere i Vest-Finnmark og en kjøper i Troms. Mye små sei og mange stengte felt har gjort sitt til at dette fisket ikke har tatt mer av. Ellers er det beskjedne leveranser av fersk torsk og hyse, mens kongekrabbe- og rekefisket for kystflåten holder godt nivå. I det store og hele dreier det meste seg om Finnmark. Taskekrabbefisket er godt i gang i Trøndelag. Når det gjelder den havgående flåten er det rekefisket som bidrar mest med 2.200 tonn fryst reke landet i uke 28, av nevnte kategori var også et stort kvantum lagerført vare omsatt. I tillegg tar vi med 1.060 tonn fryst torsk og hyse levert av 4 snurrevadbåter.

Råfisklagets omsetning i uke 28 er på 270 millioner kroner (foreløpig tall), ned fra 408 millioner kroner uka før. I tallet for uke 28 inngår 34 millioner kroner etter utenlandske leveranser. Omsetningen for norske båter stod dermed for 236 millioner kroner, fordelt med 133 millioner kroner på fersk og 103 millioner kroner på fryst råstoff.

Omsetningen i uke 28 i fjor var 177 millioner kroner, herav 40 millioner kroner etter landing fra utenlandske fartøy. For norske båter var omsetningen 137 millioner kroner, fordelt med 76 på fersk og 61 på fryst råstoff.

Råfisklagets omsetning hittil i år, per 13. juli 2025, er 13.934 millioner kroner. Det er fordelt med 11.618 millioner kroner for norske båter, og 2.317 millioner kroner for utenlandske. Tilsvarende for fjoråret var 11.041 millioner kroner totalt, hvorav 9.103 var etter landinger fra norske båter og 1.938 for utenlandske båter.

## Omsetning uke 28, 2025

Råfisklagets omsetning for norske båter i uke 28 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 28/2025, fordelt pr fersk/fryst og pr fiskeslag



### Frystomsetning

Foreløpige tall for omsetningen av fryst råstoff fra norske båter i uke 28 viser 103 millioner kroner, ned fra 283 millioner kroner uka før da lagerført fryst snøkrabbe utgjorde 195 millioner kroner . Størst verdi i uke 28 kom fra reke, torsk og hyse med henholdsvis 46, 36, og 15 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 28, til nøytrale fryselager, har vi følgende hovedtall: Totalt 3.580 tonn, opp fra 1.330 tonn i uke 27. Dette er kvanta som så langt bare delvis er omsatt. Av de 3.580 tonnene var 2.200 tonn reke, 630 tonn torsk, 520 tonn hyse og 150 tonn snabeluer. Rekekvantumet var levert av 6 båter. Av fiskekvantumet på totalt 1.380 tonn var 1.060 tonn levert av 4 snurrevadbåter der 560 tonn torsk og 490 tonn hyse stod for det meste. Videre var 190 tonn fisk levert av en tråler, med i hovedsak nevnte kvantum snabeluer. En autolinebåt leverte 130 tonn, av det var 60 tonn torsk og 30 tonn hver av hyse og flekksteinbit.

### Ferskomsetning

Omsetningen av ferskt råstoff i uke 28 utgjorde 133 millioner kroner, opp fra 102 millioner kroner uka før. Det meste av dette var det sei, torsk og kongekrabbe som stod for ukeomsetning på henholdsvis 36, 27 og 20 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 28, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 28, 2025, eksklusiv restråstoff.



Omsetningen av fersk torsk utgjorde 600 tonn til verdi 27 millioner kroner, opp fra 520 tonn/23 millioner kroner uken før. Av totalkvantumet stod snurrevad for 380 tonn etterfulgt av line/autoline med 110 tonn, garn med 70 tonn og juksa med 25 tonn. Av snurrevadkvantumet var 220 tonn levert til kjøpere i Vest-Finnmark og 140 tonn i Øst-Finnmark. 90 % av linekvantumet var levert i Øst-Finnmark, mens garnkvantumet var jevnt fordelt på Øst- og Vest-Finnmark.

Kvanta fordelt per leveringssone fremgår av tabell 2. 95 % av kvantumet var levert i Finnmark.

**Fersk sei**

Omsetningen av fersk sei utgjorde 2.780 tonn til verdi 36 millioner kroner, opp fra 2.020 tonn og 27 millioner kroner i uke 27. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark ned 2.270 tonn, fulgt av Troms og Øst-Finnmark med 200-220 tonn på hver. Av totalen på 2.780 tonn var 2.170 tonn tatt på not, 240 tonn på snurrevad, 270 tonn på garn og 80 tonn på juksa. Det var 14 båter som leverte notsei, 1.970 tonn til 5 kjøpere i Vest-Finnmark og en kjøper i Nord-Troms (200 tonn). Også når det gjelder snurrevad og garn var det Vest-Finnmark som var største leveringssone, fulgt av Øst-Finnmark.

Tabell 4: Omsetning av fersk sei, A og ekstra kvalitet fra norske båter i uke 28, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.  


**Fersk hyse**

Kvantumet fersklevert hyse i uke 28 var 380 tonn til verdi 6 millioner kroner. Det var litt ned fra 400 tonn/6 millioner kroner uken før. Tabell 5 viser sonevis fordeling av kvanta, også når det gjelder hysa er det Finnmark som topper med totalt 370 tonn, fordelt med 200 tonn i Øst- og 170 tonn i Vest-Finnmark. 340 tonn av totalen var tatt på snurrevad, 40 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 28, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



**Snøkrabbe**

En snøkrabbefangst levert i uke 28, 100 tonn levende til verdi 7 millioner kroner.

**Kongekrabbe**

I uke 28 ble det totalt levert og omsatt 61 tonn kongekrabbe til verdi 20,4 millioner kroner. En nedgang fra 72 tonn/21,7 millioner kroner uken før. Av totalen i uke 28 var 44 tonn tatt i det regulerte området til en verdi på 17,1 millioner kroner, levert av 130 båter, mens 16 tonn til en verdi på 2,5 millioner kroner var tatt i frifisket der 65 båter deltok med leveranser. Totalt for alle fangstfelt samlet er det fanget mest i havområdet mellom Berlevåg og Båtsfjord med 13 tonn, deretter følger området rundt Magerøya med 12 tonn, Porsanger med 10 tonn, Varanger med 10 tonn og Laksefjorden med 6 tonn.

**Reker**  
Det ble levert 48 tonn ferske reker i løpet av uke 28, til en samlet verdi på 4,9 millioner kroner, på samme nivå som uka før. Størst kvantum ble fisket i Varangerfjorden med 25 tonn, 8 tonn i Lyngenfjorden og 6 tonn på Kvænangen. Kvanta under 2 tonn i resterende fangstfelt.

**Øst-Finnmark**  
Fra omsetninga fraperioden i uke 28 i 2025 har vi følgende oversikt:



**Vest-Finnmark**  
Fra omsetninga fra perioden i uke 28 i 2025 har vi følgende oversikt:



**Troms**  
Fra omsetninga fraperioden i uke 28 i 2025 har vi følgende oversikt:



**Vesterålen**  
Fra omsetninga fraperioden i uke 28 i 2025 har vi følgende oversikt:



**Lofoten/Salten**  
Fra omsetninga fraperioden i uke 28 i 2025 har vi følgende oversikt:



**Helgeland-Nordmøre**  
Fra omsetninga fraperioden i uke 28 i 2025 har vi følgende oversikt:

